CELEX: 52015DP0449
Language: hr
Date: 2015-12-16 00:00:00
Title: Odluka Europskog parlamenta o neulaganju prigovora na Delegiranu uredbu Komisije od 30. listopada 2015. o izmjeni Delegirane uredbe (EU) br. 110/2014 o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (C(2015)07554 – 2015/2940(DEA))

24.11.2017   
            
            
               HR
            
            
               Službeni list Europske unije
            
            
               C 399/235
            
         P8_TA(2015)0449
   Neulaganje prigovora na delegirani akt: ogledna financijska uredba za tijela javno-privatnog partnerstva
   Odluka Europskog parlamenta o neulaganju prigovora na Delegiranu uredbu Komisije od 30. listopada 2015. o izmjeni Delegirane uredbe (EU) br. 110/2014 o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (C(2015)07554 – 2015/2940(DEA))
   (2017/C 399/48)
   
      Europski parlament,
   
               —
            
            
               uzimajući u obzir Delegiranu uredbu Komisije (C(2015)07554),
            
         
               —
            
            
               uzimajući u obzir pismo Komisije od 12. studenoga 2015. kojim od Europskog parlamenta traži da izjavi kako neće ulagati prigovor na Delegiranu uredbu,
            
         
               —
            
            
               uzimajući u obzir pismo Odbora za proračune i Odbora za proračunski nadzor predsjedniku Konferencije predsjednika odbora od 27. studenoga 2015.,
            
         
               —
            
            
               uzimajući u obzir članak 290. Ugovora o funkcioniranju Europske unije,
            
         
               —
            
            
               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 210.,
            
         
               —
            
            
               uzimajući u obzir Uredbu (EU, Euratom) 2015/1929 Europskog parlamenta i Vijeća od 28. listopada 2015. o izmjeni Uredbe (EU, Euratom) br. 966/2012 (2),
            
         
               —
            
            
               uzimajući u obzir preporuku odluke Odbora za proračune i Odbora za proračunski nadzor,
            
         
               —
            
            
               uzimajući u obzir članak 105. stavak 6. Poslovnika,
            
         
               —
            
            
               uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji rok je istekao 15. prosinca 2015.,
            
         
               A.
            
            
               budući da su u zajedničkoj izjavi Europskog parlamenta, Vijeća i Komisije o zasebnim razrješnicama za zajednička poduzeća iz članka 209. Financijske uredbe (3), te tri institucije izrazile svoju namjeru da „u okviru predstojeće revizije Financijske uredbe predlože relevantne izmjene njezinog članka 209. i članka 60. stavka 7.”;
            
         
               B.
            
            
               budući da je 28. listopada 2015. Uredbom (EU, Euratom) br. 2015/1929 izmijenjena Uredba (EU, Euratom) br. 966/2012, čime se Financijska uredba usklađuje s direktivama 2014/23/EU (4) i 2014/24/EU (5) te se jača sustav zaštite proračuna EU-a, a također su izmijenjeni njezini članci 209. i 60., dok se pravila o razrješnicama, vanjskoj reviziji i godišnjim izvješćima tijela koja djeluju u skladu s člankom 209. Financijske uredbe usklađuju s pravilima onih tijela koja djeluju u skladu člankom 208.;
            
         
               C.
            
            
               budući da je Komisija 30. listopada 2015. donijela Delegiranu uredbu (C(2015)07554) kojom se ažurira Delegirana uredba (EU) br. 110/2014 o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 (usklađivanje s odgovarajućim odredbama Delegirane uredbe (EU) br. 1271/2013 koja se primjenjuje na tijela iz članka 208. Financijske uredbe) u cilju njezine primjene od početka financijske godine, uz jasan prijelaz na nova pravila;
            
         
               D.
            
            
               budući da, u skladu s člankom 210. Uredbe (EU, Euratom) br. 966/2012 kojom se ovlašćuje Komisija da donosi delegirane akte, Delegirana uredba (C(2015)07554) može načelno stupiti na snagu samo na kraju razdoblja razmatranja koje je na raspolaganju Parlamentu i Vijeću i koje traje dva mjeseca od dana slanja obavijesti, odnosno do 30. prosinca 2015., i može se produljiti za još dva mjeseca;
            
         
               E.
            
            
               budući da je Komisija, međutim, 12. studenoga 2015. od Parlamenta zatražila da u slučaju da nema namjeru uložiti prigovor na delegirani akt o tome obavijesti Komisiju najkasnije do 21. prosinca 2015. s obzirom na to da bi delegirani akt, kako bi se omogućila njegova pravovremena objava u Službenom listu prije 31. prosinca 2015. i time zajamčilo njegovo stupanje na snagu 1. siječnja 2016., kako je predviđeno, trebao biti proslijeđen Uredu za publikacije do 21. prosinca 2015.;
            
         
            
               1.
            
            
               izjavljuje da ne ulaže prigovor na Delegiranu uredbu;
            
         
            
               2.
            
            
               nalaže svojem predsjedniku da ovu odluku proslijedi Vijeću i Komisiji.
            
         
      (1)  SL L 298, 26.10.2012., str.1.
   
   
      (2)  SL L 286, 30.10.2015., str.1.
   
   
      (3)  SL L 163, 29.5.2014., str. 21.
   
   
      (4)  Direktiva 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji (SL L 94, 28.3.2014., str. 1.).
   
      (5)  Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL L 94, 28.3.2014., str. 65.).